Neuvoston 24 päivänä huhtikuuta 1997 vahvistama YHTEINEN KANTA (EY) N:o 24/97 neuvoston päätöksen N:o .../97/EY tekemiseksi yhteisön toimintaohjelmasta ensisijaisesti ympäristönsuojelun alalla toimivien valtioista riippumattomien järjestöjen tukemiseksi



Virallinen lehti nro C 188 , 19/06/1997 s. 0001



Neuvoston 24 päivänä huhtikuuta 1997 vahvistama YHTEINEN KANTA (EY) N:o 24/97 neuvoston päätöksen N:o . . ./97/EY tekemiseksi yhteisön toimintaohjelmasta ensisijaisesti ympäristönsuojelun alalla toimivien valtioista riippumattomien järjestöjen tukemiseksi (97/C 188/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 s artiklan 1 kohdan, ottaa huomioon komission ehdotuksen (1), ottaa huomioon talous- ja sosiaalikomitean lausunnon (2), noudattaa perustamissopimuksen 189 c artiklassa määrättyä menettelyä (3), sekä katsoo, että (1) perustamissopimuksessa määrätään yhteisön ympäristöpolitiikan kehittämisestä ja täytäntöönpanosta sekä tavoitteista ja periaatteista, joiden olisi ohjattava tätä politiikkaa, (2) neuvoston ja neuvostossa kokoontuneiden jäsenvaltioiden hallitusten edustajien 1 päivänä helmikuuta 1993 antamalla päätöslauselmalla (4) perustettiin ympäristöä ja kestävää kehitystä koskeva yhteisön poliittinen toimintaohjelma (viides toimintaohjelma), (3) erilaisista toimenpiteistä talousarviomenettelyn parantamiseksi 30 päivänä kesäkuuta 1982 annetun Euroopan parlamentin, neuvoston ja komission yhteisen julistuksen (5) mukaisesti on annettava säädös, ennen kuin talousarvioon otettuja määrärahoja voidaan käyttää merkittävän yhteisön toiminnan käynnistämiseen, (4) komissio on oikeudellisista perusteista ja enimmäismääristä budjettivallan käyttäjälle antamassaan tiedonannossa ehdottanut oikeudellista perustaa, joka kattaisi budjettikohdasta B4-306 - tiedotus ja avustukset - myönnettävät avustukset, (5) ympäristönsuojelun alalla toimivat valtioista riippumattomat järjestöt voivat perustamissopimuksen 130 r artiklan mukaisesti edistää yhteisön ympäristöpolitiikkaa, (6) olisi kannustettava valtioista riippumattomien järjestöjen harjoittamia käytännön ympäristönsuojelutoimenpiteitä ja ympäristönsuojelun tarvetta koskevaa yleisen tietoisuuden lisäämistä, (7) kansallisten, alueellisten ja paikallisten valtioista riippumattomien järjestöjen mahdollisuuksia keskustella yhteisön laajuisiin ympäristöongelmiin liittyvistä näkökannoista, ongelmista ja mahdollisista ratkaisuista olisi lisättävä, (8) viidennessä toimintaohjelmassa todetaan, että kaikkien asianmukaisten toimijoiden, komissio ja ympäristöjärjestöt mukaan lukien, olisi yhteistyössä toteutettava yhteisiä toimia ja jaettava vastuuta kestävän kehityksen tavoitteen saavuttamiseksi, (9) valtioista riippumattomilla Euroopan ympäristöjärjestöillä on tärkeä merkitys niiden sovittaessa yhteen ja ohjatessa komission käyttöön tietoa ja näkökantoja uusista ja esille tulevista näkymistä, muun muassa luonnonsuojelun ja valtioiden rajat ylittävien ympäristöongelmien osalta, joista ei kaikilta osin voida huolehtia tai joista ei joka suhteessa huolehdita jäsenvaltioiden tai niitä alemmalla tasolla, sekä (10) tämän vuoksi olisi toissijaisuusperiaatteen mukaisesti perustettava toimintaohjelma, jolla kannustetaan valtioista riippumattomien Euroopan ympäristöjärjestöjen toimintaa, (11) valtioista riippumattomat ympäristöjärjestöt käyttävät usein vapaaehtoistyöntekijöitä ja saavat lahjoituksia luontoissuorituksina; tämä järjestöjen tilinpidon erityispiirre voidaan ottaa huomioon (enintään 10 prosenttiin saakka tukeen oikeuttavien menojen kokonaismäärästä) niiden tuloja ja menoja sekä rahoitustukea koskevia hakemuksia arvioitaessa, (12) rahoitustuki olisi suunniteltava siten, että siinä otetaan huomioon sen käyttöä koskeva avoimuuden tarve, (13) on tärkeää määrittää ensisijaiset toimialat, joita yhteisön ohjelmalla voidaan tukea, (14) on tarpeen määritellä ohjelman mukaista yhteisön rahoitustukea koskevat yksityiskohtaiset säännöt, (15) olisi säädettävä ohjelman jatkumisesta tai päättymisestä 31 päivän joulukuuta 2001 jälkeen, (16) olisi vahvistettava menettely, joka mahdollistaa yhteisön tuen mukauttamisen tuettavien toimien erityispiirteiden mukaan, (17) on tarpeen vahvistaa tehokkaat seuranta- ja arviointimenetelmät sekä huolehtia mahdollisille edunsaajille ja suurelle yleisölle suunnattavasta riittävästä tiedottamisesta, (18) ohjelman toimintaa olisi arvioitava kolmelta ensimmäiseltä toteuttamisvuodelta saadun kokemuksen perusteella, jotta voidaan päättää sen jatkamisesta, ja (19) tähän päätökseen sisältyy 6 päivänä maaliskuuta 1995 annetun Euroopan parlamentin, neuvoston ja komission julistuksen 2 kohdassa tarkoitettu rahoitusohje koko ohjelman ajaksi, tämän kuitenkaan vaikuttamatta perustamissopimuksessa määriteltyihin budjettivallan käyttäjän toimivaltuuksiin, ON PÄÄTTÄNYT SEURAAVAA: 1 artikla Perustetaan yhteisön toimintaohjelma valtioista riippumattomien järjestöjen tukemiseksi ympäristönsuojelun alalla. Ohjelman yleisenä tavoitteena on kannustaa ensisijaisesti ympäristönsuojelun alalla Euroopan tasolla toimivien valtioista riippumattomien järjestöjen toimintaa edistämällä yhteisön ympäristöpolitiikan ja -lainsäädännön kehittämistä ja täytäntöönpanoa. Tässä päätöksessä valtioista riippumattomilla ympäristöjärjestöillä tarkoitetaan riippumattomia ja voittoa tavoittelemattomia, ensisijaisesti ympäristönsuojelun alalla toimivia järjestöjä, joiden ympäristötavoitteet palvelevat yhteistä etua. 2 artikla 1. Toimialat, jotka voivat saada yhteisön rahoitustukea, määritellään liitteessä. 2. Yhteisön rahoitustukea voidaan myöntää toimiin, jotka ovat yhteisön edun mukaisia, edistävät merkittävästi yhteisön ympäristöpolitiikan ja -lainsäädännön edelleen kehittämistä ja täytäntöönpanoa ja ovat viidennen toimintaohjelman periaatteiden mukaisia. Ensimmäisessä alakohdassa tarkoitettu tuki kattaa erityisesti valtioista riippumattomien ympäristöjärjestöjen oma-aloitteiset valistuskampanjat ja toimet, tiedotuksen ja dokumentoinnin edellyttämät perusrakenteet, esittelyhankkeet ja näiden järjestöjen yhteensovittamistoimet. 3 artikla 1. Komissio vahvistaa ensisijaiset toimet, joita toteutetaan liitteessä mainituilla toimialoilla. 2. Edellä 1 kohdassa tarkoitetut toimet valitaan yleisten arviointiperusteiden nojalla, joita ovat muun muassa: - hyvä kustannus-hyötysuhde - kestävä kerrannaisvaikutus Euroopan tasolla - eri osapuolten välinen tehokas ja tasapainoinen yhteistyö seuraavilla aloilla: toiminnan suunnittelu, toiminnan toteutus ja osallistuminen rahoitukseen - monikansallisen näkökulman edistäminen. 3. Komissio määrittelee lähemmin rahoitettavien toimien valinnassa sovellettavat lisäperusteet. 4 artikla Rahoitustuki toteutetaan valtioista riippumattomien ympäristöjärjestöjen toimintaan myönnettävänä yhteisön rahoitusosuutena. Hallintokuluja korvaava rahoitusosuus tulee kyseeseen ainoastaan Euroopan tasolla toimivien valtioista riippumattomien järjestöjen osalta niiden yleisen työohjelman yhteydessä 5 artikla Komissio varmistaa yhtenäisyyden, johdonmukaisuuden ja täydentävyyden tämän ohjelman täytäntöönpanemiseksi toteutettavien yhteisön toimien ja hankkeiden sekä muiden yhteisön ohjelmien ja aloitteiden välillä. 6 artikla 1. Tämä ohjelma alkaa 1 päivänä tammikuuta 1998 ja päättyy 31 päivänä joulukuuta 2001. Rahoitusohje tämän ohjelman täytäntöönpanemiseksi ajanjaksona 1998-2001 on 10,6 miljoonaa ecua. Budjettivallan käyttäjä määrittää kutakin varainhoitovuotta varten käytettävissä olevat määrärahat rahoitusnäkymien mukaisesti. 2. Yhteisön koko tuen osuus ei periaatteessa saa ylittää 50:tä prosenttia 4 artiklassa mainituista talousarvion mukaisista toimista ja hallintokuluista. 3. Yhteisön tukea myönnetään toiminnalle, joka toteutetaan rahoitustuen myöntämisvuonna tai sitä seuraavana vuonna. Arvioitaessa valtioista riippumattomien ympäristöjärjestöjen tuloja ja menoja, voidaan palkaton työ tai luontoissuorituksina tehdyt lahjoitukset, edellyttäen, että ne on asianmukaisesti asiakirjoin osoitettu, ottaa huomioon enintään 10 prosenttiin saakka niistä kuluista, joihin tukea voidaan myöntää. 7 artikla 1. Komissio julkaisee Euroopan yhteisöjen virallisessa lehdessä ilmoituksen, jossa esitetään rahoitettavien ensisijaisten toimien pääpiirteet, yksityiskohtaiset valinta- ja myöntämisedellytykset sekä soveltamis- ja hyväksymismenettelyt. 2. Euroopan tasolla toimivien valtioista riippumattomien ympäristöjärjestöjen, jotka edistävät yhteisön edun kannalta erityisen merkittäviä ympäristönsuojelutoimenpiteitä, on toimitettava komissiolle ehdotukset rahoitettaviksi toimiksi. 3. Pyyntö tämän ohjelman mukaisia toimia koskevien ehdotusten tekemisestä julkaistaan Euroopan yhteisöjen virallisessa lehdessä vuosittain ennen 31 päivää tammikuuta. Ehdotusten arvioinnin jälkeen komissio päättää ennen 31 päivää toukokuuta, mitkä toimet se rahoittaa. Päätöksen perusteella tehdään kyseisten toimien toteuttamisesta vastuussa olevien tuensaajien kanssa sopimus osapuolten oikeuksista ja velvoitteista. 4. Rahoitustuen määrä, yksityiskohtaiset rahoitusta ja valvontaa koskevat säännöt sekä kaikki tuen myöntämisen edellyttämät tekniset ehdot määritellään tuensaajan yleisen työohjelman sekä erityisesti hyväksytyn toiminnan luonteen ja muodon perusteella ja ne vahvistetaan tuensaajien kanssa tehtävässä sopimuksessa. 8 artikla 1. Varmistaakseen yhteisöltä rahoitustukea saavien valtioista riippumattomien järjestöjen suorittamien toimien onnistumisen komissio toteuttaa tarvittavat toimenpiteet: - todentaakseen, että komissiolle ehdotetut toimet on toteutettu asianmukaisesti; - ehkäistäkseen väärinkäytöksiä ja toteuttaakseen niiden vastaisia toimenpiteitä; - periäkseen takaisin väärinkäytön tai laiminlyönnin vuoksi aiheettomasti saadut varat. 2. Komission virkamiehet ja muut työntekijät voivat tarkastaa paikan päällä, myös pistokokein, tästä ohjelmasta rahoitettuja toimia, sanotun kuitenkaan rajoittamatta tilintarkastustuomioistuimen harjoittamaa perustamissopimuksen 188 c artiklan mukaista tarkastusta ja muuta perustamissopimuksen 209 artiklan c alakohdan mukaista valvontaa. Ennen paikan päällä toteutettavaa tarkastusta komissio ilmoittaa tästä kyseiselle tuensaajalle lukuun ottamatta tilanteita, joissa on perusteltua syytä epäillä petosta ja/tai väärinkäyttöä. 3. Rahoitustuen saajan on pidettävä komission saatavilla kaikki toimien aiheuttamia menoja koskevat asiakirjat viiden vuoden ajan alkaen toimia koskevan viimeisen maksun suorittamisesta. 9 artikla 1. Komissio voi vähentää johonkin toimeen myönnetyn rahoitustuen määrää, lykätä sen maksamista tai periä sen takaisin, jos se havaitsee väärinkäytöksiä tai jos ilmenee, että toimeen on komission hyväksyntää pyytämättä tehty olennainen muutos, joka on ristiriidassa toimen täytäntöönpanoa koskevien ehtojen tavoitteiden kanssa. 2. Jos määräaikoja ei noudateta tai jos jonkin toimen täytäntöönpanon edistyminen ei oikeuta kuin osaan myönnetystä rahoitustuesta, komissio pyytää tuensaajaa esittämään komissiolle asiasta selvityksen asetetussa määräajassa. Jos tuensaaja ei esitä hyväksyttävää vastausta, komissio voi peruuttaa rahoitustuen loppuosan ja vaatia, että jo maksetut erät palautetaan viipymättä. 3. Kaikki perusteettomasti suoritetut maksut on palautettava komissiolle. Jos maksuja ei palauteta kohtuullisessa ajassa, niihin voidaan lisätä viivästyskorko. Komissio päättää tämän kohdan soveltamista koskevista yksityiskohtaisista säännöistä. 10 artikla 1. Komissio huolehtii yhteisön rahoittamien toimien toteuttamisen tehokkaasta seurannasta. Tästä seurannasta huolehditaan komission ja tuensaajan kesken yhteisesti sovittavan menettelyn mukaisesti laadittavien selvitysten sekä pistokokeiden avulla. 2. Jokaisen toimen osalta tuensaajan on toimitettava komissiolle selvitys kolmen kuukauden kuluessa toimen päättymisestä. Komissio päättää selvityksen muodosta ja sisällöstä. 11 artikla Luettelo tuensaajista ja toimista, joita rahoitetaan tästä ohjelmasta, sekä tuen määrä julkaistaan vuosittain Euroopan yhteisöjen virallisessa lehdessä. 12 artikla 1. Komissio antaa Euroopan parlamentille ja neuvostolle vuosittain kertomuksen ohjelman toteuttamisen edistymisestä. 2. Komissio antaa 31 päivään joulukuuta 2000 mennessä Euroopan parlamentille ja neuvostolle kertomuksen ohjelman toteuttamisesta kolmen ensimmäisen vuoden osalta ja tekee tarvittaessa ehdotukset mahdollisista muutoksista ohjelman jatkamista tai päättämistä ajatellen. Neuvosto päättää perustamissopimuksen mukaisesti ohjelman jatkamisesta 1 päivän tammikuuta 2002 jälkeen. 13 artikla Tätä päätöstä sovelletaan 1 päivästä tammikuuta 1998 alkaen neljän vuoden ajan. Tehty . . . Neuvoston puolesta Puheenjohtaja (1) EYVL N:o C 104, 3.4.1997, s. 11 ja s. 15. (2) EYVL N:o C 204, 15.7.1996, s. 1. (3) Euroopan parlamentin lausunto annettu 13. marraskuuta 1996 (EYVL N:o C 362, 2.12.1996, s. 130), neuvoston yhteinen kanta vahvistettu 24. huhtikuuta 1997 ja Euroopan parlamentin päätös tehty . . . (sitä ei ole vielä julkaistu virallisessa lehdessä). (4) EYVL N:o C 138, 17.5.1993, s. 1. (5) EYVL N:o C 194, 28.7.1982, s. 1. LIITE Yhteisön toimintaohjelma ensisijaisesti ympäristönsuojelun alalla toimivien valtioista riippumattomien järjestöjen tukemiseksi >TAULUKON PAIKKA> NEUVOSTON PERUSTELUT I JOHDANTO 1. Komissio toimitti 11. joulukuuta 1995 neuvostolle ensimmäisen ehdotuksensa, joka koski neuvoston päätöksen tekemistä Euroopan yhteisön perustamissopimuksen 130 s artiklan 1 kohtaan (1) perustuvasta yhteisön toimintaohjelmasta ensisijaisesti ympäristönsuojelun alalla toimivien valtioista riippumattomien järjestöjen tukemiseksi. 2. Euroopan parlamentti antoi ehdotusta koskevan lausuntonsa ensimmäisessä käsittelyssä 13. marraskuuta 1996 (2) ja ehdotti 21 tarkistusta (joista 12 komissio hyväksyi kokonaan, osittain tai periaatteessa). Talous- ja sosiaalikomitea antoi asiaa koskevan lausuntonsa 24. huhtikuuta 1996 (3). Komissio toimitti Euroopan parlamentin lausunnon johdosta muutetun ehdotuksensa neuvostolle 11. helmikuuta 1997 (4). 3. Neuvosto vahvisti yhteisen kannan 24 päivänä huhtikuuta 1997 perustamissopimuksen 189 c artiklan mukaisesti. II TARKOITUS 4. Ehdotuksessa pyritään lujittamaan jo olemassa olevien tiettyjen, erityisesti ympäristönsuojelun alalla toimivien valtioista riippumattomien järjestöjen yhteisrahoituksen oikeudellista ja rahoituksellista asemaa laatimalla nelivuotinen yhteisön toimintaohjelma tätä tarkoitusta varten. III YHTEISEN KANNAN ERITTELY 5. Yleiset huomautukset Yhteinen kanta perustuu pääasiassa komission muutettuun ehdotukseen. Neuvosto on ottanut ehdotusta käsitellessään ja yhteistä kantaa vahvistaessaan huomioon seuraavat päänäkökohdat: (a) mahdollisimman pitkälle ulottuvan avoimuuden ja vastuullisuuden varmistaminen ohjelman täytäntöönpanon eri vaiheissa, ilman että otetaan käyttöön liian hankalia menettelyjä ottaen huomioon ohjelmaan talousarviossa osoitettu verrattain pieni määräraha (neuvosto otti yhteisessä kannassaan käyttöön 10,6 miljoonan ecun ohjeellisen rahoitustuen), (b) mahdollisten edunsaajien eli Euroopan unionin tasolla toimivien valtioista riippumattomien järjestöjen yksilöiminen mahdollisimman tarkasti, esimerkiksi käyttämällä muutamia jo säädöstekstissä olevia yhteisesti rahoitettavien toimintojen valitsemiseen tarkoitettuja yleisiä perusteita tukeutumatta niihin liian tiukasti, mikä saattaisi haitata ohjelman tehokasta täytäntöönpanoa. Neuvosto viimeisteli komission ehdotusta eräiden muiden teknisempien kohtien osalta, varsinkin yhdenmukaistamalla termien käyttöä luettavuuden parantamiseksi (termin "activity" johdonmukainen käyttö, kun taas aikaisemmin ei tehty mitään eroa termien "activity" ja "action" välillä, sanan "subsidies" korvaaminen tarvittaessa sanoilla "financial assistance" ja "financial contribution") ja osoittamalla selvästi menettelyt ja määräajat (esimerkiksi ohjelman kesto ja jatkuminen tai keskeytyminen). 6. Erityishuomautukset Ehdotuksen tekstiin tehtiin seuraavat keskeiset muutokset: Johdanto-osa Neuvoston lisättyä säädöstekstiin (6 artikla) ohjeellisen rahoitustuen määrän johdanto-osaan lisättiin johdonmukaisuuden vuoksi uusi johdanto-osan kohta (viimeinen), jossa tämä summa mainitaan Euroopan parlamentin, neuvoston ja komission 6 päivänä maaliskuuta 1995 antaman julkilausuman merkityksessä. Lisäksi poistettiin viittaukset "saastuttaja maksaa" -periaatteeseen ja toissijaisuusperiaatteeseen johdanto-osan kohdassa, jossa viitataan toiminnan painopistealueisiin (tällä hetkellä johdanto-osan kohta n:o 13), koska näihin periaatteisiin viitattiin selvästi ja/tai epäsuorasti muissa johdanto-osan kohdissa (n:ot 5 ja 10 tässä tekstissä). 1 artikla Tämän artiklan ensimmäistä kohtaa muutettiin hieman selkiyttämällä kyseisten valtioista riippumattomien järjestöjen vaikutusta ympäristöpolitiikan ja -lainsäädännön kehittämiseen ja täytäntöönpanoon. Lisäksi termit yhdenmukaistettiin ehdotuksen otsikon kanssa. Tämän artiklan viimeisessä kohdassa olevaa ympäristönsuojelun alalla toimivien valtioista riippumattomien järjestöjen määritelmää muutettiin hieman tämän päätöksen tarkoitukseen paremmin soveltuvaksi (sanaa "independent" pidettiin parempana kuin sanaa "private"). 2 artikla Tämän artiklan 2 kohtaa muutettiin hieman, jotta johdonmukaisuuden vuoksi 1 artiklan ensimmäisen kohdan tarkistettuun sanamuotoon saataisiin sisältymään myös viittaus ympäristölainsäädäntöön (politiikan lisäksi). 3 artikla 2 kohta lisättiin tähän artiklaan, jossa osoitetaan joitakin yleisiä tämän ohjelman puitteissa yhteisesti rahoitettavien toimintojen valintaperusteita. Niinpä neuvosto muutti komission ehdotusta lisäämällä säädöstekstiin nämä yleiset perusteet Euroopan parlamentin lausunnon mukaisesti (tarkistusehdotus n:o 9 ja erityisesti perusteet a), b) ja c)). 4 artikla Tätä artiklaa muutettiin valtioista riippumattomien järjestöjen toiminnasta ja niiden hallinnosta aiheutuvien kustannusten erottamiseksi selvemmin toisistaan yhteisön varojen jaossa ja sen varmistamiseksi, että valtioista riippumattomien järjestöjen maksamia hallinnollisia kustannuksia varten myönnettävää rahoitustukea tarkastellaan ainoastaan niiden yleisen toimintaohjelman yhteydessä 6 artikla Tätä artiklaa on muutettu seuraavasti: 1 kohta: lisättiin ohjeellinen 10,6 miljoonan ecun tuen määrä tämän ohjelman täytäntöönpanemiseksi ajanjaksona 1998-2001. Tässä säännöksessä säädetään lisäksi, että budjettivallan käyttäjä vahvistaa vuotuiset määrärahat rahoitusnäkymien sallimissa rajoissa. Komissio oli eri mieltä neuvoston kanssa tästä nimenomaisesta kohdasta, jossa ohjeellinen tuen määrä lisättiin säädöstekstiin. 2 kohta: koko yhteisön tuen määrä on enintään 50 prosenttia valtioista riippumattomien järjestöjen talousarvion mukaisista toimista ja hallinnosta aiheutuvien menojen määrästä. Komission alkuperäisessä ehdotuksessa tuen enimmäismäärä oli 40 prosenttia, ja Euroopan parlamentti oli ehdottanut 60:tä prosenttia, jonka komissio oli hyväksynyt muutetussa ehdotuksessaan. Neuvosto arveli, että 50 prosentin kynnys varmistaisi valtioista riippumattomien järjestöjen riippumattomuuden. Lisäksi tekstiin lisättiin nimenomainen viittaus 4 artiklaan. 11 artikla Ottaen huomioon sen, että ohjelman tarkoituksena on rahoitustuen antaminen valtioista riippumattomille järjestöille rahoittamalla yhteisesti niiden toimia (tai osaa niistä), tätä artiklaa muutettiin lisäämällä edunsaajat ja jaettavat tukimäärät toimien luetteloon, joka komission on julkaistava vuosittain Euroopan yhteisöjen virallisessa lehdessä. 12 artikla Neuvosto muutti tätä artiklaa lisäämällä 1 kohdan, jossa säädetään komission velvoitteesta antaa vuosittain kertomus neuvostolle ja Euroopan parlamentille ohjelman täytäntöönpanon edistymisestä. Tämän uuden velvoitteen tarkoituksena on vahvistaa ohjelman täytäntöönpanon jatkuvaa seurantaa ja täten täydentää tämän artiklan toiseen kohtaan sisältyvää säännöstä, joka koskee komission ohjelman kolme ensimmäistä vuotta kattavaa kertomusta, jonka pohjalta ohjelmaa mahdollisesti jatketaan ensimmäisen nelivuotisjakson jälkeen. (1) EYVL N:o C 104, 3.4.1997, s. 11. (2) EYVL N:o C 362, 2.12.1996, s. 130. (3) EYVL N:o C 204, 15.7.1996, s. 1. (4) EYVL N:o C 104, 3.4.1997, s. 15.